Բայց արի ու տես, ոչ մի կերպ չէր ստացվում Սաշիկ Սարգսյանի դեմ նյութ հավաքելը։ Նա մեծ ունեցվածք չուներ իր կամ որդիների անունով գրանցված, որ գոնե ապօրինի հարստացման մեղադրանք առաջադրեին: Զենքն էլ, որը հայտնաբերեցին նրա ավտոմեքենայի մեջ հունիսի 25-ին, ինչպես հետագայում պարզվեց, օրինական էր: Ոստիկանապետ Օսիպյանը նրան բաց թողեց՝ արդարանալով, որ ի սկզբանե չգիտեին` զենքը օրինական է, թե ոչ: Այս «Ֆալշ ստարտից» հետո, ինչ խոսք, ՀՀ հեղափոխական քաղաքացիները հիասթափություն ապրեցին։ «Խի բռնեցին, խի բաց թողեցին»՝ - սա էր հիմնական արձագանքը։